بئر ہجیم

بیر ہجیم مدینہ کا ایک قدیم کنواں ہے ۔ یہ کنواں عہدِ نبوت سے پہلے کا ہے اور مدینہ منورہ کے تاریخی کنوؤں میں شمار ہوتا ہے۔ یہ مسجد العُصْبَة (مسجد الهجيم) کے قریب واقع ہے، جو ان مساجد میں سے ایک ہے جہاں رسول اللہ ﷺ نے نماز ادا فرمائی۔ اس کے قریب قصر ابن ماہ بھی موجود ہے۔
یہ کنواں عصبہ کے علاقے میں واقع ہے، جو بنی جَحْجَبا بن کُلْفَہ (قبیلہ اوس کی ایک شاخ) کا مسکن تھا۔ ہجرت سے قبل مہاجرینِ اولین اسی علاقے میں آ کر ٹھہرے تھے۔ یہاں بنی جحجبا کا ایک قلعہ تھا، جسے اُطُمُ الهُجَيْم کہا جاتا تھا اور اس کے قریب ہی بئر الهُجَيْم واقع تھی۔

تاریخی مصادر کے مطابق، رسول اللہ ﷺ نے العصبہ میں بئر الهُجَيْم کے پاس نماز ادا فرمائی۔ یہ مقام مسجد قباء کے مغرب میں واقع ہے اور اس کے آس پاس کئی کھیت اور کنویں موجود تھے۔
بئر الهُجَيم – ایک تاریخی کنواں
 مقام 
یہ کنواں منطقۂ العُصْبَة، قباء میں واقع ہے، جو مسجد نبوی شریف کے جنوب مغرب میں آتا ہے۔
 تاریخی ذکر 
مشہور مؤرخ السمہودی لکھتے ہیں:
 "بئر الهُجَيم" جیم کے ساتھ تصغیر میں آتا ہے اور یہ "العصبہ" میں ایک قلعہ (اُطْم) تھا۔"
مؤرخ العباسی نے ذکر کیا ہے:
 "مسجد التوبة، العصبہ میں بنی جحجبا (قبیلہ اوس کی ایک شاخ) کے مکانات کے قریب واقع تھی اور ان کے کنویں کو "بئر الهُجَيم" کہا جاتا تھا۔"كتاب: خلاصة الوفا بأخبار دار المصطفى -المؤلف: السمهودي
.المناهل الصافية العذبة في بيان ما خفي من مساجد طيبة -الشيخ إبراهيم عباس المدني الصديقي
السمہودی مزید لکھتے ہیں:
 "مسجد التوبة العصبہ میں بنی جحجبا بن عمرو بن عوف (اوس) کے گھروں کے قریب واقع تھی۔ ابن زبالة نے اَفلَح بن سعد اور دیگر سے روایت کیا کہ رسول اللہ ﷺ نے العصبہ میں بئر الهُجَيم کے پاس مسجد التوبة میں نماز ادا کی۔"
 مسجد النور –
ابن زبالة کے مطابق، رسول اللہ ﷺ نے مسجد النور کے مقام پر نماز ادا کی، مگر آج اس کا مقام معلوم نہیں (المطری)۔
ممکنہ طور پر یہ وہی جگہ ہے جہاں اسید بن حضیر اور عباد بن بشر کی لاٹھیوں سے روشنی نکلی تھی یا جہاں قتادہ بن نعمان کو نبی کریم ﷺ نے روشنی دینے والی کھجور کی ٹہنی دی تھی۔ اسی طرح، ایک روایت میں ذکر ہے کہ نبی کریم ﷺ، حضرت ابوبکر اور حضرت عمر ایک رات نکلے اور ان کی لاٹھی روشنی دینے لگی۔
 مؤرخ المطری کے مطابق:
"یہ کنواں آج کے زمانے میں معروف نہیں ہے۔"
وفاء الوفاء بأخبار دار المصطفى-صلى الله عليه وآله وسلم- السمهودي
تصغیر|يمين|200بك|مدینہ منورہ میں مسجد العصبہ اور بئر الهُجَيْم – تعارفی تختی

 حوالہ جات